นักวิชาการให้การคดี เวทีวิชาการไม่ใช่ค่ายทหาร ชี้คำสั่ง หน.คสช.ที่ 3/58 ไม่มีผลบังคับใช้แล้ว
จันทจิรา นักวิชาการกฎหมายมหาชนยื่นคำให้การในฐานะพยานผู้เชี่ยวชาญต่อพนักงานสอบสวนคดี เวทีวิชาการไม่ใช่ค่ายทหาร ชี้คำสั่งหัวหน้า คสช.ที่ 3/2558 ไม่มีผลบังคับใช้แล้ว เมื่อมีพ.ร.บ.ชุมนุมสาธารณะ12 ต.ค. 2560 รายงานว่า เมื่อวันที่ 10 ต.ค.60 ผศ.ดร.จันทจิรา เอี่ยมมยุรา อาจารย์ประจำภาควิชากฎหมายมหาชน คณะนิติศาสตร์ มหาวิทยาลัยธรรมศาสตร์ ได้เดินทางเข้ายื่นคำให้การในฐานะพยานผู้เชี่ยวชาญต่อพนักงานสอบสวนสภ.ช้างเผือก จ.เชียงใหม่ ในคดีของ 5 นักวิชาการ นักศึกษา และนักแปล ที่ถูกเจ้าหน้าที่ทหารกล่าวหาในข้อหาฝ่าฝืนคำสั่งหัวหน้า คสช.ที่ 3/2558 เรื่องการชุมนุมมั่วสุมทางการเมืองตั้งแต่ 5 คนขึ้นไป จากกรณีการติดแผ่นป้ายข้อความว่า เวทีวิชาการไม่ใช่ค่ายทหาร ที่ฝาผนังห้องประชุมศูนย์ประชุมและแสดงสินค้านานาชาติจังหวัดเชียงใหม่ ขณะเข้าร่วมงานประชุมวิชาการนานาชาติไทยศึกษา เมื่อวันที่ 18 ก.ค. ที่ผ่านมาในคดีนี้ ผู้ต้องหาทั้งห้าคน ได้แก่ ชยันต์ วรรธนะภูติ ภัควดี วีระภาสพงษ์ นลธวัช มะชัย ชัยพงษ์ สำเนียง และธีรมล บัวงาม ได้ถูกกล่าวหาว่าการติดแผ่นป้ายดังกล่าวเป็นการแสดงความเห็นเชิงสัญลักษณ์ต่อต้านทางการเมือง เป็นการต่อต้าน ยุยง ปลุกปั่น หรือปลุกระดมทางการเมือง อาจก่อให้เกิดกระแสต่อต้านรัฐบาลในเชิงลบ โดยผู้ต้องหาได้ให้การปฏิเสธตลอดข้อกล่าวหา และขอให้พนักงานสอบสวนได้สอบพยานนักวิชาการผู้เชี่ยวชาญในสาขาต่างๆ เพิ่มเติมจำนวน 5 คน เพื่อสนับสนุนข้อต่อสู้ของผู้ต้องหาโดยคำให้การ ของผศ.ดร.จันทจิรา นั้น ชี้ว่า เสรีภาพในการแสดงความคิดเห็นได้รับการคุ้มครองทั้งในรัฐธรรมนูญ และกติการะหว่างประเทศที่ไทยเป็นภาคี รวมทั้ง คำสั่งหัวหน้าคสช.ที่ 3/58 ไม่เป็นไปตามเงื่อนไขของการจำกัดเสรีภาพ และไม่มีผลบังคับใช้แล้ว เมื่อมีพ.ร.บ.ชุมนุมสาธารณะ พ.ศ.2558สำหรับรายละเอียดเพิ่มเติม อ่านได้ที่
จันทจิรา นักวิชาการกฎหมายมหาชนยื่นคำให้การในฐานะพยานผู้เชี่ยวชาญต่อพนักงานสอบสวนคดี เวทีวิชาการไม่ใช่ค่ายทหาร ชี้คำสั่งหัวหน้า คสช.ที่ 3/2558 ไม่มีผลบังคับใช้แล้ว เมื่อมีพ.ร.บ.ชุมนุมสาธารณะ 12 ต.ค.
การชุมนุมมั่วสุมทางการเมือง,คำสั่งหัวหน้า คสช.ที่ 3/2558,จันทจิรา เอี่ยมมยุรา,ประชุมวิชาการนานาชาติไทยศึกษา,พ.ร.บ.ชุมนุมสาธารณะ พ.ศ.2558,เวทีวิชาการ ไม่ใช่ค่ายทหาร